Isigidimi Sama-Xosa

Ipepa Lamaxosa Lenyanga.

Vol. V. LOVEDALE, SOUTH AFRICA, AUGUST 1, 1875. No. 59

Isigidimi Samaxosa.

ICAWA E-TUNXE.

UMZEKELISO WONYANA OWALAHLA  
IK0WABO.

(Rev. *J. A. Chalmers.)*

III.

INTLALO YAKE YOKUZIBUBISA.

*Kungekabi zintsuku zininzi wahlanganisa into yonke unyana omnci wesuka kwe- lakowabo waya ezweni elikude,wati kon'apo, wayicita impahla yake ngentlalo zokububisa.* Luka xv. 13.

Uyise walomfana akabekisanga zwi kunyana wake mhlana wasibizayo isahlu- lompahla yake, akatetanga nto mhlana wafudukayo, akamputumanga akuba se- lendulukile, eye wafika ezweni elikude akatumanga nasigitshimi sinye ukuya ku- mvela indaba zalonyana wake nokumbuza ukuba uhleli njanina kwelozwe akulo, kusekuhleni ke okokuba uyise ebenga- kolisiwe ngulomsebenzi walomntwana wake, intliziyo yake ibuhlungu ngokokude angabi nakumsonga lonyana wake. Mntwana wumbi ungageziyo ubeya kuqala acinge ati, ndiyona andoni sinina lento ubuwo angawuvulanga umlomo wake kum, lento kungafikiyo nasicaka sakowetu ukuza kundishumayeza nto yakowetu nakundipa ndaba zasekaya? Mntwana wumbi unengqondo ubeya kubona ukuba uyise umenzakalisile. Onguwumbi ebe- ya kutuma umntu ukuya kumbulisela kuyise ambikele izinto ezonakeleyo kuseloko wemkayo kowabo.

Lonyana ebengagxotwanga nguyise, engoniwanga kowabo, uzimkele ngokwake kowabo, uziyele ngokwake kwelozwe elikude, ke uyise akanakwenza mizamo yokumguqula, akanakuya kumfuna. Akutandabuzeki ke okokuba uyise uqumbile akakolisiwe bobubugeza balomntwana wake ; njengokuba unyana wake .

eye kuzimela kwelolizwe likude, naye uyise wasele zihlalela kwelake angenzi mizamo yakumbuyisa yakumguqula unyana wake, Liti ilizwi lika Tixo sipendule isidenge ngokobudenge baso. Wenjenjalo ke loyise kulomntwana wake. Akuyibanga impahla yake usuke wamnika, akumka umvumele, akufudukela ezweni elikude akupambananga zigitshimi endleleni eziya kumputuma, wasuka wanga ngati uyise ute, lomntwana wam makaye kuziqondela ngokwake kude apo ububi bokuhlalapakati kwabantu basemzini, azitwalele ngokwake inxwaleko ezofika zimtshutshise kona.

Kwelozwe likude ufike wahlala kanjanina lomfana?

I. Indawo yokuqala yile, akabanga na- sikundla kwelozwe. Uye wafika okunene wafika edlotyiswa yilomihlali yokuba engumfo okululekileyo ongenampati. Fanel’ ukuba namhla ke woqala ake, abiye, ayaluse impahla yake yande ; fanel’ ukuba enempahla engakanana wofike abonwe ngabamelwane bake ukuba ulitanda nkomo elihamba nazo, ezifunela amadlelo angamariwa; fanel’ ukuba wokutala alime kunene azinze, apelele kuye amahlwempu ukuza kusebenza, bavukele kuye ababetwa ngozindlala, engumfo obe- qele kuhluta nje fanel’ ukuba imizamo iyakuba yonke yokuti amasiko akowabo abe kwangalawo awomzi wake. Fanel’ ukuba indyebo iyakuba yonke, amasi abeko nokudla kubeko, nenyama ibeko, nemifuno yonke emnandi ibeyonke. Seleke wabona nje ku yise uhlobo lokupatwa komzi, nolokupatwa kwabantu kuya kuma kunjalo kulo wake, abasweleyo bopelela kuye apa, batyebe, nenkedama zize kondliwa nguye apa, abe nomzi owovakala ngobunzima bawo ukuba ngowakomkulu ngowesilumko, ngowendoda etanda egcina abantu. Fanel’ ukuba ngumfo oyakulufumana udumo, abe nesizwe asipeteyo kuba ngunyana we tshawe, owotanda ukuba umzi wake ube kwangangalowa

woyise. Kufike kwanjalo na ke? Siba siyawufundasiyawupengululalomzekeliso indawo ezinjalo asizifumani aziko kanye nakuba ebehleli komkulu, ondliwe kona, ehlangana lemihla nengwevu zakowabo ezingambalisela amavo, zimbonise uhlobo lokuzipata kwake, nohlobo lokugcinwa komzi, nolokufuywa kwempahla, zimxelele indawo abefanele ukwenza zona ukuze apume ebudengeni, zizonanto abengazibeke ndlebe ezo. Ubulumko ebengabufumananga kwakowabo nje niti ebeya kutini ubuganga ngamini nye kwelozwe likude? Umntu uqala kwa ese mncinane kwa ese ngumntwana ukuzifunda izinto. Ufunda ukubapata abanye ngokubahlonela, ubazuza ngokubanika imbeko. Ke, engamhlonelanga nje uyise engampatanga kakuhle niti ubeya kwazi ngani ukuba nomzi obantu ayakwazi ukubagcina. Ukulima akakufundanga, ukwalusa aka- kufundanga kowabo, uyakukohlwa ke kukubela, nale mpahla emnye nje engena- bantu iya kumpalala, elahlekileyo iyakuya kufunwa ngubani, ize leyo yasekaya ikangelwe ngubani xa kuko engekoyo aye kuyifuna ezintabeni? Kungaseko mntu nje amaziyo emhlabeni apa kona izicaka uya kuzifumana kumani eziya kufika zim- sebenzele imisebenzi yake? Ke kwelazwe akulo akuko nto ifike yalunga, akabanga naso isikundla, usuke waba lidungudwane elingateni nakwaka nakuba nomzi walo, nakuba nabantu elibabusayo.

II. Ukuze ndingene kwelesibini, nditi kutiwa apa ufike wayicita impahla yake, ayibiwanga masela, ayiqwengwanga ma ramncwa angozincuka nozingwe, ayibu- banga sisifo ; usuke wayicita ngokwake. Akayanananga, akatenganga mhlaba nga- yo, akafunisanga ngayo efuna oyiyimbi impahla engati mhlaumbi iwulungelo lo- mhlaba akuwo kunaleyo abeze nayo; hai uyicitile wadlala ngayo, yati ibininzi intle yamana ipela ngokupola ipoliswa kwabo- bugaza bake. Ufunde ukunxila wati akuliva inxano limtshutshisa wamana eziquba